Държавен вестник, бр. 76, 2012 г., стр. 25

БРОЙ  76	
Д Ъ Р Ж А В Е Н  В Е С Т Н И К 	
СТР.  25  
Чл. 26. (1) На входовете към контролира­
ната зона и на други подходящи места вътре в 
контролираната зона (помещения, оборудване, 
работни места) се поставят предупредителни 
знаци и надписи, конкретни указания за без­
опасна работа и се осигуряват необходимите 
технически средства за радиационна защита и 
дозиметричен контрол, както и места (поме­
щения) за смяна и съхранение на работното 
и личното облекло на персонала.
(2) Достъпът в контролираната зона се огра­
ничава чрез използване на физически бариери 
и други административни и технически мерки, 
съответстващи на вида и характеристиките 
на източника или съоръжението.
(3) На изходите от контролираната зона 
се осъществява контрол на радиоактивното 
замърсяване на тялото и облеклото на персо­
нала и на изнасяните предмети и материали и 
се обособяват места (помещения), оборудвани 
за дезактивация. 
Чл. 27. (1) Лицензиантите извършват пери­
одично анализ на съществуващите условия в 
контролираната зона с цел да се оцени необ­
ходимостта от преразглеждане на мерките за 
радиационна защита на персонала. При необ­
ходимост границите на контролираната зона 
може да се изменят, за което лицензиантът 
уведомява компетентните държавни органи.
(2) Лицензиантите извършват периодично 
анализ на съществуващите условия в надзира­
ваната зона с цел да се оцени необходимостта 
от прилагане на мерки за радиационна защита 
и необходимостта от изменение на границите 
на надзираваната зона. Според конкретния 
случай лицензиантът обозначава по подходящ 
начин границите на надзираваната зона и/
или определени помещения, работни места 
и участъци в границите на тази зона.
(3) Лицензиантите се консултират с ква­
лифициран експерт по въпросите, свързани 
с радиационната защита в контролираната и 
надзираваната зона.
Чл. 28. За целите на радиационната за­
щита и мониторинга персоналът се разделя 
на две групи:
1. категория А – персонал, който би могъл 
да получи годишна ефективна доза над 6 mSv 
или годишни еквивалентни дози, по-високи 
от 15 mSv за очната леща или по-високи от 
150 mSv за кожата и крайниците;
2. категория Б – персонал, който не попада 
в категория А.
Чл. 29. (1) На учащи се и стажанти на 
възраст над 18 години се осигуряват такива 
условия на работа и радиационна защита, 
каквито са предвидени в тази глава за пер­
сонал категория А или Б в зависимост от 
конкретния случай.
(2) На учащи се и стажанти на възраст 
между 16 и 18 години се осигуряват такива 
условия на работа и защита, каквито се изиск­
ват за персонал категория Б.
Чл. 30. Предприятията са длъжни да ин­
формират професионално облъчваните лица, 
както и стажантите и учащите се, допуснати 
за обучение в тези предприятия, относно: 
1. рисковете за здравето в тяхната работа, 
включително нуждата от ранно обявяване на 
бременността, предвид рисковете за облъчване 
на плода и рисковете от замърсяване на кър­
мачето в случай на радиоактивно замърсяване 
на майката кърмачка;
2. техническите, медицинските и админис­
тративните изисквания;
3. общите процедури за радиационна защита 
и необходимите предпазни мерки при изпъл­
нение на дейностите като цяло или за всяка 
операция, която може да им бъде възложена;
4. общите процедури за радиационна за­
щита и необходимите предпазни мерки за 
всяка длъжност.
Чл. 31. (1) Предприятията са длъжни да 
извършват систематични проверки на ефек­
тивността на техническите средства за защита 
на околната среда и на населението.
(2) Предприятията са длъжни да се консул­
тират с квалифициран експерт по радиационна 
защита по следните въпроси:
1. оценка на проектите на обектите с ИЙЛ 
и на ядрените съоръжения от гледна точка 
на радиационната защита;
2. приемане в практиката на нови или 
модифицирани източници от гледна точка на 
радиационната защита;
3. редовна проверка на ефективността на 
защитните средства и техника.
Раздел III
Оценка на облъчването и медицинско
наблюдение
Чл. 32. (1) Предприятията са длъжни да 
провеждат мониторинг на радиационните 
характеристики на работната среда в съот­
ветствие със Закона за здравето и Закона за 
безопасни условия на труд.
(2) Предприятията възлагат мониторинга 
на работната среда на лица от персонала в 
съответния обект и/или на външни лица, 
които отговарят на изискванията на ЗБИЯЕ.
(3) Обхватът и средствата за мониторинг 
на работното място се обосновават в хода на 
лицензионния процес или се определят със 
заповед на министъра на здравеопазването за 
дейностите, при които наличието на естествени 
източници води до повишаване на облъчва­
нето, което не може да бъде пренебрегнато 
от гледна точка на радиационната защита.
(4) Мониторингът трябва да включва, къ­
дето е подходящо, измерване на: